छोटे आकार (उदाहरण 2.5 इंच) हार्ड डिस्क ड्राइव अक्सर आकार में बड़ी ड्राइवों से प्रति गीगाबाइट कम बिजली की खपत करती हैं। हार्ड डिस्क ड्राइव के विपरीत, सॉलिड स्टेट ड्राइव डाटा को फ्लैश मेमोरी या डीरैम (DRAM) में स्टोर करती हैं। हिलने डुलने वाले पुर्ज़ों के न होने के कारण, कम क्षमता वाले फ्लैश आधारित उपकरणों की मदद से बिजली की खपत को कुछ हद तक कम किया जा सकता है।

हाल ही में हुए एक ताज़ा अध्ययन में, फ्यूज़न-आयो (Fusion-io), जो कि दुनिया के सबसे तेज़ सॉलिड स्टेट स्टोरेज उपकरण निर्माता हैं, ने माईस्पेस (MySpace) डाटा केन्द्रों में कार्बन फुटप्रिंट और संचालन लागत को 80% तक कम करने में सफलता पाई है जबकि गति प्रदर्शन इससे कहीं अधिक रखा है जिसे रेड 0 में मल्टिपल हार्ड ड्राइव के माध्यम से प्राप्त किया गया। परिणामस्वरूप, माईस्पेस (MySpace) अपने भारी भरकम लोड वाले सर्वरों सहित कई अन्य सर्वरों को स्थाई रूप से सेवामुक्त करने में सक्षम था, जिससे उनका कार्बन फुटप्रिंट और अधिक कम हुआ।

अब जबकि हार्ड ड्राइव की कीमतें कम हो गई हैं, स्टोरेज फार्म और अधिक डाटा को ऑनलाइन उपलब्ध कराने के लिए क्षमता बढ़ाने की दिशा में अग्रसर हैं। इसमें संरक्षित और बैकअप डाटा शामिल है जिसे पूर्व में टेप या दूसरी ऑफ़लाइन स्टोरेज पर सेव किया गया था। ऑनलाइन स्टोरेज में वृद्धि से बिजली की खपत बढ़ गई है। ऑनलाइन स्टोरेज के लाभ प्रदान करने के साथ ही बड़ी स्टोरेज ड्राइवों के समूह द्वारा की जाने वाली बिजली की खपत को कम करना, एक अनुसंधान का विषय है।

पदार्थों की रीसाइक्लिंग
टर्मिनल सर्वर
स्टोरेज
आभासीकरण